苏轼
和犹子迟赠孙志举
轩裳大炉鞲，陶冶一世人。
従衡落模范，谁复甘饥贫。
可怜方回痴，初不疑嘉宾。
颇念怀祖黠，瞋儿与兵姻。
失身堕浩渺，投老无涯垠。
回看十年旧，谁似数子真。
孙郎表独立，霜戟交重闉。
深居不汝觌，岂问亲与邻。
连枝皆秀杰，英气推伯仁。
我従海外归，喜及崆峒春。
新年得异书，西郭有逸民。
?阳行先以《登真隐诀》见借。
?小孙又过我，欢若平生亲。
清诗五百言，句句皆绝伦。
养火虽未伏，要是丹砂银。
我家六男子，朴学非时新。
诗词各璀璨，老语徒周谆。
愿言敦夙好，永与竹林均。
六子岂可忘，従我屡厄陈。